stanford-oval/wikipedia huggingface dataset:
Rudolf Israel Holsti

Rudolf Israel Holsti (6. tammikuuta 1815 Vaasa – 7. helmikuuta 1852 Hämeenlinna) oli suomalainen filosofian tohtori ja yläalkeiskoulun rehtori.
Holstin vanhemmat olivat Vaasan hovioikeuden protonotaari Benjamin Holstius, myöhemmin Holsti (1783–1818) ja Maria Sofia Estlander. Holsti kävi Vaasan triviaalikoulua ja pääsi ylioppilaaksi 1832. Hän valmistui filosofian kandidaatiksi 1838, maisteriksi 1840, lisensiaatiksi 1844 ja tohtoriksi 1847. Holsti toimi Eteläpohjalaisen osakunnan kuraattorina 1843–1846 ja Hämeenlinnan yläalkeiskoulun rehtorina vuodesta 1846. Hän kirjoitti runoja ja julkaisi muistokirjoituksen pohjalaisesta herännäisyyden piirissä toimineesta ylioppilaasta J. J. Östringistä sekä tutkielman Hamletista.
Holsti oli naimisissa vuodesta 1847 Amanda Rosalie Thodénin (k. 1868) kanssa. Heidän poikansa oli kihlakunnantuomari Frans Michael Severin Holsti (1847–1912) ja pojanpoikansa Suomen ulkoministerinä toiminut Rudolf Holsti.
Julkaisuja

Minnesteckning af Johan Jacob Östring, studerande vid f. d. Österbottniska afdelningen. Framställd vid Österbottniska Afdelningarnes Års fest den 9 Nov. 1840 af R.J.H. Helsingfors 1841
Om Hamlet af Shakespeare, jemte ofversättningar derur (1845)
Rosvot ja jeparit

| Rosvot ja jeparit> Cops and Robbers |
| --- | --- |

Ohjaaja:  Aram Avakian
Käsikirjoittaja:  Donald E. Westlake
Tuottaja:   Elliot Kastner  Georges Pappas 
Säveltäjä:  Michel Legrand
Kuvaaja:  David Quaid
Leikkaaja:  Barry Malkin
Pääosat:   Cliff Gorman  Joseph Bologna 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists
Ensi-ilta:  1973
Kesto:  89 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rosvot ja jeparit (Cops and Robbers) on vuonna 1973 ensi-iltansa saanut elokuva, jonka ohjasi Aram Avakian ja kirjoitti Donald E. Westlake oman romaaninsa pohjalta. Elokuvan pääosissa näyttelevät Cliff Gorman Tomina ja Joseph Bologna Joena.
Roger Greenspun kirjoitti elokuvasta hyvin ylistävästi The New York Timesiin.
Juonitiivistys

Tom ja Joe ovat kaksi newyorkilaista poliisia jotka päättävät onnistua suuressa ryöstössä ja siirtyä rahoineen eläkkeelle. Paikallisen mafian johtaja haluaa arvopapereita, joten niitä he yrittävät hänelle hankkia Central Parkissa. Selviävätkö poliisit keikastaan sekä rahat että henget tallella?
Ranskan avoin tennisturnaus 2017

Vuoden 2017 Ranskan avoin tennisturnaus pelattiin 28. toukokuuta – 11. kesäkuuta 2017 Pariisissa. Se oli kaikkiaan 116. Ranskan avoin tennisturnaus ja vuoden toinen Grand Slam -turnaus.
Miesten kaksinpelimestaruuden voitti jo kymmenennen kerran Espanjan Rafael Nadal. Naisten kaksinpelin voitti sijoittamattomana pelannut latvialainen Jeļena Ostapenko, joka saavutti samalla ensimmäisen WTA-tason turnausvoittonsa.
Sijoitetut pelaajat

| --- | --- |
 Pääartikkeli: Ranskan avoin tennisturnaus 2017 – miesten kaksinpeli Miesten kaksinpeli  Andy Murray (välierät)   Novak Đoković (puolivälierät)   Stanislas Wawrinka (loppuottelu)   Rafael Nadal (mestari)   Milos Raonic (4. kierros)   Dominic Thiem (välierät)   Marin Čilić (puolivälierät)   Kei Nishikori (puolivälierät)   Alexander Zverev (1. kierros)   David Goffin (3. kierros)   Grigor Dimitrov (3. kierros)   Jo-Wilfried Tsonga (1. kierros)   Tomáš Berdych (2. kierros)   Jack Sock (1. kierros)   Gaël Monfils (4. kierros)   Lucas Pouille (3. kierros)   Roberto Bautista Agut (4. kierros)   Nick Kyrgios (2. kierros)   Albert Ramos (4. kierros)   Pablo Carreño Busta (puolivälierät)   John Isner (3. kierros)    Pablo Cuevas (3. kierros)   Ivo Karlović (2. kierros)   Richard Gasquet (3. kierros)   Steve Johnson (3. kierros)   Gilles Müller (1. kierros)   Sam Querrey (1. kierros)   Fabio Fognini (3. kierros)   Juan Martín del Potro (3. kierros)   David Ferrer (2. kierros)   Gilles Simon (1. kierros)   Mischa Zverev (1. kierros) :  Pääartikkeli: Ranskan avoin tennisturnaus 2017 – naisten kaksinpeli Naisten kaksinpeli  Angelique Kerber (1. kierros)   Karolína Plíšková (välierät)   Simona Halep (loppuottelu)   Garbiñe Muguruza (4. kierros)   Elina Svitolina (puolivälierät)   Dominika Cibulková (2. kierros)   Johanna Konta (1. kierros)   Svetlana Kuznetsova (4. kierros)   Agnieszka Radwańska (3. kierros)   Venus Williams (4. kierros)    Caroline Wozniacki (puolivälierät)    Madison Keys (2. kierros)   Kristina Mladenovic (puolivälierät)   Jelena Vesnina (3. kierros)   Petra Kvitová (2. kierros)   Anastasija Pavljutšenkova (2. kierros)   Anastasija Sevastova (3. kierros)   Kiki Bertens (2. kierros)   Coco Vandeweghe (1. kierros)   Barbora Strýcová (2. kierros)   Carla Suárez Navarro (4. kierros)   Mirjana Lučić-Baroni (1. kierros)   Samantha Stosur (4. kierros)   Darja Gavrilova (1. kierros)   Lauren Davis (1. kierros)   Darja Kasatkina (3. kierros)   Julija Putintseva (3. kierros)   Caroline Garcia (puolivälierät)   Ana Konjuh (2. kierros)   Timea Bacsinszky (välierät)   Roberta Vinci (1. kierros)   Zhang Shuai (3. kierros)
Aiheesta muualla

Kuvia tai muita tiedostoja aiheesta Ranskan avoin tennisturnaus 2017 Wikimedia Commonsissa
Surukeijukala

| Surukeijukala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keijukalat Grammatidae
Suku::  Gramma
Laji::  melacara
Kaksiosainen nimi
 Gramma melacara  Böhlke & Randall, 1963 
Katso myös
   Surukeijukala Commonsissa 
Infobox OKNimi-testi OKIUCN-testi OK: 
Surukeijukala (Gramma melacara) on keijukaloihin kuuluva kala.
Ulkonäkö ja koko

Surukeijukala on purppuranpunainen mustaa otsaa lukuun ottamatta. Se kasvaa noin 10 cm pitkäksi.
Alkuperä

Surukeijukala on kotoisin Karibialta. Siellä se elää syvemmällä kuin muut keijukalat, tyypillisesti 20–30 metrin syvyydessä.
Käyttäytyminen

Surukeijukala on reviiritietoinen ja aggressiivinen lajitovereita ja joskus muitakin suunnilleen samannäköisiä kaloja kuten lilakeijuahvenia ja purppurakeijuahvenia kohtaan. Sen sijaan se ei vahingoita selkärangattomia, joten se sopii riutta-akvaarioon.
Ravinto

Surukeijukala syö lihapitoista ruokaa.
Aiheesta muualla

Gramma melacara (peilipalvelin) FishBase. Froese, R. & Pauly, D. (toim.). (englanniksi)
Rieveli

| Rieveli |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°34′49″N, 25°03′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Jyrkysojaan 
Järvinumero:  14.221.1.047
Mittaustietoja
Pinnankorkeus:  136,4 m  
Pituus:  600 m  
Leveys:  140 m  
Rantaviiva:  1,393 km  
Pinta-ala:  3,675 ha  
Saaria:  ei saaria 
 fiRieveli 
Rieveli on Pirkanmaalla Kuhmoisissa Hahmajärven kylän lähellä sijaitseva lampi.
Maantietoa

Lammen pinta-ala on 3,7 hehtaaria, se on 600 metriä pitkä ja 150 metriä leveä. Lammen länsiosa on kapea lahti, joka on paikoin leveydeltään vain 20 metriä. Lammella ei ole kartan mukaan saaria. Sen rantaviivan pituus on 1,4 kilometriä ja rannat ovat pääosin soistunutta metsämaata. Rannalle on rakennettu yksi vapaa-ajan asunto.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 136,4 metriä mpy. Siihen on johdettu seitsemän ojaa. Laskuoja lähtee lammen kaakkoispäästä ja yhtyy Jyrkysojaan, joka laskee Isoon Tevajärveen.
Historiaa

Vuoden 1855–1856 Kalmbergin kartastossa lampi oli merkitty, mutta se oli nimetön.
Vuoden 1965 peruskartassa Rievelistä lähti vain laskuoja ja sen kaakkoispuolella oli pelto. Vuoteen 1986 mennessä pelto oli metsittynyt ja lampeen oli johdettu kaksi ojaa.
Staind

| Staind |
| --- | --- |

Tiedot
Tyylilaji:  hard rock nu metal alternative rock alternative metal
Kotipaikka:   Springfield, Massachusetts, Yhdysvallat
Laulukieli:  englanti
Jäsenet:  Aaron Lewis, laulu, akustinen kitara, rytmikitara   Mike Mushok, soolokitara   Johnny April, basso, taustalaulu   Jon Wysocki, rummut  
Levy-yhtiö:  Flip   Elektra Records   Atlantic Records  
Aiheesta muualla
Kotisivut
Infobox OKNimi-testi OK: 
Staind on yhdysvaltalainen vuonna 1993 perustettu rockyhtye, jonka musiikkityyli koostuu nu metalista, vaihtoehtorockista, grungetyyppisestä ja popvaikutteisesta kevyestä rockista. Yhtyeen musiikillisina vaikuttajina ovat muun muassa Tool, Korn, Pearl Jam, Rage Against the Machine ja Alice in Chains. Yhtyeen alkuaikojen tuotannossa vaikuttajina ovat olleet myös tunnetut metalliaktit Pantera ja Sepultura.
Staind nousi suosioon ensin Yhdysvalloissa toisen albuminsa Dysfunctionin, erityisesti sen hittisinglen Mudshovelin myötä. Yhtyeen kansainväliseksi läpimurroksi muodostui useita radiohittejä sisältänyt kolmas albumi Break the Cycle.
Staind on julkaissut kuusi studioalbumia ja yhden kokoelmalevyn. Maailmanlaajuisesti yhtyeen levyjä on myyty 15 miljoonaa kappaletta. Tunnettuja kappaleita ovat muun muassa "Mudshovel", "It's Been Awhile", "Outside", "So Far Away", "Price to Play", "Right Here" ja "Believe".
Jäsenet

Aaron Lewis - laulu, akustinen kitara, rytmikitara
Mike Mushok - soolokitara
Johnny April - basso, taustalaulu
Jon Wysocki - rummut
Historia

Laulaja Aaron Lewis ja kitaristi Mike Mushok perustivat Staindin vuonna 1993 Springfieldissä, Massachusettsissä. Staind nykyisellä kokoonpanollaan syntyi vuonna 1995. Heidän ensimmäinen albuminsa, Tormented, julkaistiin syksyllä 1996. Staind tuli tunnetuksi seuraavan albuminsa, vuonna 1999 julkaistun Dysfunctionin ansiosta, jonka nu metal -tyylinen kappale "Mudshovel" nousi suureksi hitiksi. Samana vuonna yhtye pääsi Limp Bizkit laulajan Fred Durstin kautta Kornin tunnetulla Family Values kiertueelle.
Break The Cycle -albumi julkaistiin 2001, jolla yhtye meni pois ns. nu metal vaikutteistaan hieman perusrockimpaan ilmaisuun. Albumin rauhallisista balladimaisista kappaleista "It's Been Awhile" ja "Outside" nousi suuria hittejä. "It's Been Awhile" oli yhtyeen ensimmäinen, joka nousi Yhdysvaltojen Modern Rock Tracks listan ykköseksi. Astetta raskaampi singlejulkaisu "For You" nousi myös pieneksi hitiksi. Muita singlejä olivat "Fade" ja "Epiphany", joista myös julkaistiin musiikkivideot.
Staindin seuraava albumi, 14 Shades of Grey, julkaistiin vuonna 2003. Se menestyi kaupallisesti huomattavasti huonommin kuin aikaisempi albumi. Kuitenkin albumin kappaleista "Price to Play" ja "So Far Away" kummatkin nousivat hiteiksi Yhdysvalloissa. Staindin viides albumi, Chapter V, julkaistiin 9. elokuuta 2005, jolta hitiksi nousi ainoastaan kappale "Right Here". Vuonna 2006 yhtyeeltä julkaistiin ensimmäinen kokoelma The Singles: 1996-2006, joka pani pakettiin yhtyeen senhetkisen uran tunnetuimpien singlejen a-puolet sekä vanhan kappaleen "Come Down" uuden version. Bonusraitoina albumilla olivat yhtyeen esiintymiseltä Hiro Ballroomissa.
Vuoden 2008 loppukesästä julkaistiin yhtyeen albumi The Illusion of Progress, joka sijoittui Yhdysvaltojen Billboardin albumilistalle suoraan kolmannelle sijalle, jonka ensimmäinen single "Believe" nousi suureksi hitiksi yhtyeen kotimaassa.
Diskografia > Studioalbumit

Tormented (1996)
Dysfunction (1999)
Break the Cycle (2001)
14 Shades of Grey (2003)
Chapter V (2005)
The Illusion of Progress (2008)
Staind (2011)
Confessions of the Fallen (2023)
Diskografia > Kokoelmat

The Singles: 1996-2006 (2006)
Diskografia > DVD:t

Staind - MTV Unplugged (2002)
Staind: The Videos (2006)
Diskografia > Singlet

Just Go (1999)
Mudshovel (1999)
Home (1999)
It's Been Awhile (2001)
Outside (2001)
Fade (2001)
For You (2002)
Epiphany (2002)
Price to Pay (2003)
So Far Away (2003)
How About You (2004)
Zoe Jane (2004)
Right Here (2005)
Falling (2005)
Everything Changes (2006)
King of All Excuses (2006)
Believe (2008)
This Is It (2008)
All I Want (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Staindin virallinen sivu
Running Scared (kokoelma-albumi)

| Running Scared Roy Orbison |
| --- | --- | --- |

C-kasetin kansikuva.
Kokoelmalevyn tiedot
 Julkaistu: 1986
 Formaatti: Musiikkikasetti
 Tyylilaji: rock 'n' roll
 Levy-yhtiö: SPA
Roy Orbisonin muut julkaisut
|   | Running Scared 1986 |   |
Running Scared on kokoelma-albumi yhdysvaltalaisen laulaja-lauluntekijä Roy Orbisonin varhaistuotannosta. Levy on julkaistu vuonna 1986.
Levykannen suunnittelun on tehnyt Studio Wondergem GVN Baarnissa, Hollannissa. Levy on valmistettu E.E.C:ssä. Jakelua on hoitanut Movieplay Portuguesa.
Kappaleet

Sivu 1
Only the Lonely (Orbison – Melson)
Blue Angel (Orbison – Melson)
I'm Hurtin' (Orbison – Melson)
Up Town (Orbison – Melson)
Rock House (Orbison – Melson)
Sivu 2
Running Scared (Orbison – Melson)
Crying (Orbison – Melson)
Candy Mann (Neil Ross)
Ooby Dooby (Moore – Penner)
It's Too Late (Willys)
Ruoho (täsmennyssivu)

Ruoho voi tarkoittaa seuraavia:
ruoho, ruohovartisten kasvien nimitys
ruoho, slangitermi marihuanalle
Ruoho (Grass), Ron Mannin ohjaama yhdysvaltalainen dokumenttielokuva vuodelta 1999
Ruoho, suomalaisena sukunimenä:
Marita Heinonen, (o.s. Ruoho, s. 1949), suunnistaja
Ari Ruoho (s. 1974), keittiömestari
Esa Ruoho, (Lackluster, s. 1978), muusikko
Jussi Ruoho (1892–1975), seiväshyppääjä
Veera Ruoho (s. 1969), poliisi, taekwondoin ja kokoomuslainen poliitikko
Viljo K. Ruoho (1916–1997), yritysjohtaja, kauppaneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruoho”, voi hakea sivunnimihaulla, laajalla sivunnimihaulla tai tekstihaulla.
Ruoho laulaa

| Ruoho laulaa> The Grass Is Singing / Killing Heat |
| --- | --- |

Ohjaaja:  Michael Raeburn
Käsikirjoittaja:   Michael Raeburn  Ian F. H. Lloyd 
Perustuu:  Doris Lessingin romaaniin
Tuottaja:  Mark Forstater
Kuvaaja:  Bille August
Pääosat:   Karen Black  John Thaw  John Kani  Patrick Mynhardt  John Moulder-Brown  Margaret Heale 
Valmistustiedot
Valmistusmaa:   Ruotsi  Sambia  Yhdistynyt kuningaskunta 
Tuotantoyhtiö:   Svenska Filminstitutet  Chibote Limited  Impala Productions  Mark Forstater Productions 
Ensi-ilta:  1981
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Ruoho laulaa (The Grass Is Singing / Killing Heat) on ruotsalais-sambialais-brittiläinen, Michael Raeburnin ohjaama englanninkielinen draamaelokuva vuodelta 1981. Se perustuu Doris Lessingin läpimurtoromaaniin ja kertoo valkoisesta viljelijäpariskunnasta 1950-luvulla apartheidin sävyttämässä Etelä-Afrikassa. Pääosia näyttelevät John Thaw ja Karen Black.
Helsingin Sanomien Mikael Fräntin mielestä avioliittotarina jää tavanomaiseksi ja vivahteettomaksi. Romaanissa sympaattiseksi kuvattu tilan emäntä Mary Turner on elokuvassa Fräntin mielestä muuttunut kopeaksi ja määräileväksi, eikä mustan palvelijamiehen aikaansaama kolmiodraama tule esille yhtä hyvin kuin romaanissa. Bille Augustin kuvaustyö on Fräntistä välillä melkein liiankin kaunista.
Runoelma

Runoelma on runomuotoinen eeppisen kirjallisuuden laji. Runoelma ei ole tyyliltään ja aihepiiriltään yhtä tarkkaan rajattu kuin eepos, joka on runoelman alalaji[lähde? ].
Runoelma oli merkittävässä asemassa antiikin aikana (esimerkiksi Homeroksen Ilias), keskiajalla (Rolandin laulu) ja uuden ajan alussa (John Miltonin Kadotettu paratiisi). Runoelman paikan kertomakirjallisuuden valtamuotona vei suorasanainen kertominen, erityisesti romaani. 1900-luvun tunnetuimpia runoelmia on Harry Martinsonin Aniara (1956).
Ranskan avoin tennisturnaus 2016

Vuoden 2016 Ranskan avoin tennisturnaus pelattiin 25. toukokuuta – 5. kesäkuuta 2016 Pariisissa. Se oli kaikkiaan 115. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Serena Williams, ja miesten Stanislas Wawrinka.
Tänä vuonna kaksinpelin mestaruuden voitti naisissa Garbiñe Muguruza, joka päihitti loppuottelussa Serena Williamsin suoraan kahdessa erässä luvuin 7−5, 6−4 ja saavutti ensimmäisen Grand Slam -voittonsa. Miehissä voiton otti Novak Đoković, jolle Ranskan avointen mestaruus oli ensimmäinen, hänen voitettuaan nyt kaikki Grand Slam -turnaukset.
Sijoitetut pelaajat

| --- | --- |
 Pääartikkeli: Ranskan avoin tennisturnaus 2016 – miesten kaksinpeli Miesten kaksinpeli  Novak Đoković (mestari)   Andy Murray (loppuottelu)   Stanislas Wawrinka (välierät)   Rafael Nadal (3. kierros, vetäytyi loukkaantumisen vuoksi)   Kei Nishikori (4. kierros)   Jo-Wilfried Tsonga (3. kierros)   Tomáš Berdych (puolivälierät)   Milos Raonic (4. kierros)   Richard Gasquet (puolivälierät)   Marin Čilić (1. kierros)   David Ferrer (4. kierros)   David Goffin (puolivälierät)   Dominic Thiem (välierät)   Roberto Bautista Agut (4. kierros)   John Isner (4. kierros)   Gilles Simon (3. kierros)   Nick Kyrgios (3. kierros)   Kevin Anderson (1. kierros)   Benoît Paire (2. kierros)   Bernard Tomic (2. kierros)   Feliciano López (3. kierros)   Viktor Troicki (4. kierros)   Jack Sock (3. kierros)   Philipp Kohlschreiber (1. kierros)   Pablo Cuevas (3. kierros)   João Sousa (2. kierros)   Ivo Karlović (3. kierros)   Aleksandr Dolgopolov (vetäytyi)   Lucas Pouille (2. kierros)   Jérémy Chardy (3. kierros)   Federico Delbonis (1. kierros)   Fabio Fognini (1. kierros)   Steve Johnson (1. kierros) :  Pääartikkeli: Ranskan avoin tennisturnaus 2016 – naisten kaksinpeli Naisten kaksinpeli  Serena Williams (loppuottelu)   Agnieszka Radwańska (4. kierros)   Angelique Kerber (1. kierros)   Garbiñe Muguruza (mestari)   Viktoryja Azarenka (1. kierros)   Simona Halep (4. kierros)   Roberta Vinci (1. kierros)   Timea Bacsinszky (puolivälierät)   Venus Williams (4. kierros)   Petra Kvitová (3. kierros)   Lucie Šafářová (3. kierros)   Carla Suárez Navarro (4. kierros)   Svetlana Kuznetsova (4. kierros)   Ana Ivanović (3. kierros)   Madison Keys (4. kierros)   Sara Errani (1. kierros)   Karolína Plíšková (1. kierros)   Elina Svitolina (4. kierros)   Sloane Stephens (3. kierros)   Johanna Konta (1. kierros)   Samantha Stosur (välierät)   Dominika Cibulková (3. kierros)   Jelena Janković (1. kierros)   Anastasija Pavljutšenkova (3. kierros)   Irina-Camelia Begu (4. kierros)   Kristina Mladenovic (3. kierros)   Jekaterina Makarova (2. kierros)   Andrea Petkovic (2. kierros)   Darja Kasatkina (3. kierros)   Barbora Strýcová (3. kierros)   Monica Niculescu (1. kierros)   Jeļena Ostapenko (1. kierros)
Aiheesta muualla

Kuvia tai muita tiedostoja aiheesta Ranskan avoin tennisturnaus 2016 Wikimedia Commonsissa
Ruohikkokiuru

| Ruohikkokiuru |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Ruohikkokiurut Heteromirafra
Laji::  ruddi
Kaksiosainen nimi
 Heteromirafra ruddi  (Grant, 1908) 
Katso myös
   Ruohikkokiuru Wikispeciesissä   Ruohikkokiuru Commonsissa 
Infobox OKNimi-testi OKIUCN-testi OK: 
Ruohikkokiuru (Heteromirafra ruddi) on kiurujen heimoon kuuluva eteläafrikkalainen varpuslintu. Se elää suppealla alueella maan koillis- ja itäosissa. Sen kannan koko on vähentynyt 2000-luvulla yli 50 prosenttia, minkä takia sitä pidetään erittäin uhanalaisena. Claude Henry Baxter Grant kuvaili lajin holotyypin Wakkerstroomista, Mpumulangasta vuonna 1908.
Suruaika (yhtye)

Suruaika oli tamperelainen vuonna 1997 (nimellä Todellisuus 666) perustettu goottirock- ja post-punk-yhtye. Yhtyeeseen kuuluivat tuolloin Matthew (laulu ja kielisoittimet), Tuomas (tekstit) ja Toni (koneet).
Todellisuus 666 oli sarjakuvamainen, rumpukoneella tahditettu ja vahvasti suomalaista goottiperinnettä (Musta Paraati, Silmät) jatkanut kokoonpano. Yhtyeen vaihtaessa nimeään Suruajaksi muuttui myös linja hieman vakavampaan suuntaan. Plastic Passion -levy-yhtiölle tehty Avointen hautojen päivä olikin monen esikoisalbumin tavoin yhtyeen parhaat palat siihen asti koottuna. Toisen albumin Nekropoli (Cyberware Productions, 2004) julkaisuun mennessä yhtye oli ehtinyt vaihtaa rumpukoneen oikeaan rumpaliin ja tyyli muuttui alkuaikojen goottirockista kohti post-punkia. Vuonna 2006 ilmestyi Nimesi jää elämään -EP sekä kolmas täyspitkä Pelkäämme vain toisiamme (Cyberware Productions).
Yhtye päätti lopettaa toimintansa syksyllä 2007. Viimeiseksi julkaisuksi jäi 5. lokakuuta 2007 julkaistu Noiduttu Sydän -EP (Dracula Records).
Kokoonpano

Matthew (laulu)
Toni (koskettimet)
Antti (basso)
Henkka (kitara)
Ari (rummut)
Julkaisut > Albumit

Avointen hautojen päivä (Plastic Passion, 2002)
Nekropoli (Cyberware Productions, 2004)
Pelkäämme vain toisiamme (Cyberware Productions, 2006)
Julkaisut > Singlet ja EPt

Suruaika & The Candles Burning Blue split 7 (omakustanne, 2000)
Todellisuus 666 - Pauliina palvoo saatanaa/Viimeinen tie 7 (Dracula Records, 2001)
Yksin (Plastic Passion, 2001)
Syksy saapuu (Plastic Passion, 2002)
Nimesi jää elämään -EP (Cyberware Productions, 2006)
Noiduttu sydän -EP (Dracula Records, 2007)
Julkaisut > Kokoelmat

Todellisuus 666 - demot (Plastic Passion, 2003)
Julkaisut > Kokoelmat joilla mukana

Plastic Sampler vol.1 (Plastic Passion, 2003)
Cold 5 - zine sampler (2003)
V/A - Tribute To Ratsia (Face Records, 2005)
Re-Animators II (2003)
Aiheesta muualla

Viralliset kotisivut (Arkistoitu – Internet Archive)
Suruaika Myspacessa (englanniksi)
Haastattelu Talesfromtheshadows webzinessä
Salaliitto (täsmennyssivu)

Salaliitto voi viitata esimerkiksi seuraaviin asioihin:
salaliitto, salainen sopimus
Salaliitto, suomalainen indierock-yhtye
Salaliitto, Salaliitto-yhtyeen albumi
Salaliitto, Jules Vernen romaani
Salaliitto, Robert Ludlumin romaani
Salaliitto, Aku Ankan taskukirja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salaliitto”, voi hakea sivunnimihaulla, laajalla sivunnimihaulla tai tekstihaulla.
Runo Mark Cairenius

Runo Mark (Runo Markku Juhani) Cairenius (s. 1939 tai 1940) on Kanadassa asuva suomalaissyntyinen rikollinen. Hänet tuomittiin vuonna 1993 elinkautiseen vankeuteen avovaimonsa murhasta.
Suomessa asuessaan Cairenius oli Tuusulan kunnanarkkitehti. Hän muutti vuonna 1972 Kanadaan, jossa asui suomalaisen avovaimonsa kanssa kunnes he erosivat vuonna 1990. Eron jälkeen Cairenius alkoi vainota avovaimoaan, muun muassa sahasi tämän talon yläkerran ja nosti sen pois paikaltaan. Vuonna 1991 julkaisemassaan kirjassa hän solvasi avovaimoaan. Cairenius tappoi avovaimonsa vasaralla silminnäkijöiden nähden ja jäi odottamaan poliisia. Hän sai vuonna 1993 elinkautisen tuomion ensimmäisen asteen murhasta.
Tutkinnan aikana selvisi, että Caireniuksella on harhaluuloisia häiriöitä, ja hän muun muassa syytti vaimoaan insestistä. Hän ei asiakirjojen mukaan kadu tekoaan. Kanada olisi halukas luovuttamaan Caireniuksen Suomeen istumaan lopputuomionsa, mutta Suomi ei ole suostunut siirtoon. Suomessa hän vapautuisi varsin pian maan säädösten perusteella. Cairenius on ollut vuodesta 1980 lähtien Kanadan kansalainen.
Robert (Napoli)

Robert Viisas, yksityiskohta Simone Martinin maalauksesta vuodelta 1317.
Robert Anjoulainen tai Robert Viisas (ital. Roberto d’Angiò, Roberto il Saggio; noin 1275 tai 1278 – 19. tammikuuta 1343) oli Napolin kuningaskunnan kuningas vuosina 1309–1343. Hän oli aikansa Italian vaikutusvaltaisimpia hallitsijoita ja pitkään paavien liittolainen valtataistelussa Pyhän saksalais-roomalaisen keisarikunnan keisareita vastaan.